ভূমি দিয়াৰ নামত প্ৰায় ১০ লক্ষাধিক টকা সংগ্ৰহ কৰি উধাও দুই দালাল

ৰাজ্যজুৰি মাটিৰ দালালৰ বিৰুদ্ধে অভিযান চলি থকাৰ সময়তে জাগীৰোডতো সংঘটিত হৈছে অনুৰূপ ঘটনা।

এক দালাল চক্ৰই জাগীৰোডৰ শিলভঙা অঞ্চলৰ একাংশ ভূমিহীন লোকক উপযুক্ত ভূমি দিয়াৰ নামত প্ৰায় ১০ লক্ষাধিক টকা সংগ্ৰহ কৰি উধাও হয়।

ভুক্তভোগী লোকে জানিব দিয়া অনুসৰি জাগীৰোডৰ কাঁহীকুছি অঞ্চলৰ দুই দালাল ক্ৰমে কুবেদ আৰু ছাবেদে এই টকা আত্মসাৎ কৰিছে।

আনহাতে, ভুক্তভোগী লোকসকলে এই কথা আৰক্ষীক অৱগত কৰে যদিও আৰক্ষীয়ে কোনো গুৰুত্ব আৰোপ নকৰাত আজি সংবাদ মাধ্যম যোগে মুখ্যমন্ত্ৰী ড° হিমন্ত বিশ্ব শৰ্মাক দালাল চক্ৰটোৰ ওপৰত ব্যৱস্থা গ্ৰহণ কৰাৰ বাবে আহ্বান জনায়।